ముస్లింల క్రికెట్ జట్టు

ముస్లింల క్రికెట్ జట్టు, వార్షిక బొంబాయి టోర్నమెంట్‌లో పాల్గొన్న భారతీయ ఫస్ట్-క్లాస్ క్రికెట్ జట్టు. ఈ బృందాన్ని బొంబాయిలోని ముస్లిం కమ్యూనిటీ సభ్యులు స్థాపించారు.

ఆ సమయంలో మహమ్మదీయులుగా పిలువబడే ముస్లింలు - 1912 లో బొంబాయి టోర్నమెంట్‌లో చేరారు. వారు పోటీని విస్తరించడంలో భాగంగా యూరోపియన్లు, హిందువులు, పార్సీల ఆహ్వానాన్ని అంగీకరించారు. ఈ జట్టు కూడా చేరడంతో దీనిని బాంబే క్వాడ్రాంగులర్ అని పేరు మార్చారు.

1913-14లో హిందువులతో జరిగిన మ్యాచ్ డ్రా అవడంతో హిందూ, ముస్లింలు టైటిల్‌ను పంచుకున్నారు. 1924-25లో హిందువులను ఓడించి మొదటిసారి టైటిలును గెలిచుకున్నారు. టోర్నమెంటు చివరి దశాబ్దంలో ఈ జట్టు బలంగా ఉండేది. 1934-35, 1944-45 మధ్య ఈ జట్టు ఆరుసార్లు టైటిల్‌ను గెలుచుకుంది. 1944-45 ఫైనల్‌లో వారు హిందువులను ఒక వికెట్ తేడాతో ఓడించారు. KC ఇబ్రహీం 52, 137 నాటౌట్ స్కోరు చేశాడు. అమీర్ ఎలాహి 89–22–223–9 మ్యాచ్ గణాంకాలు సాధించాడు.

మూలాలు 

భారతదేశం లోని దేశీయ క్రికెట్ జట్లు
క్రికెట్ జట్లు
క్రికెట్